ત્રણ વર્ષ દરમિયાન મરઘી અને ઉંદર પર થયેલા રિસર્ચ દરમિયાન તેમને જાણકારી મળી કે જો ભ્રૂણ ગર્ભમાં ફરે નહીં તો માત્ર હાડકાં બની શકે છે, પરંતુ તે જોડાઈ શકતાં નથી. માટે ભ્રૂણનું ગર્ભમાં ફરવું જરૃરી છે. આઇઆઇટી કાનપુરનો આ રિપોર્ટ વિશ્વની શ્રેષ્ઠ શોધમાંથી એક છે. આ રિપોર્ટને અત્યાર સુધીમાં ૯૧.૯૫ લાખ લોકોએ આવકાર્યો છે. બંને પ્રોફેસરે સાથે મળીને આ વિષય પર રિસર્ચ શરૃ કર્યું હતું. પ્રો.મર્ફીએ આયરલેન્ડની પ્રયોગશાળામાં ઉંદર પર અને પ્રો. બંદોપાધ્યાયે આઇઆઇટી લેબમાં મરઘીના ભ્રૂણ પર સંશોધન કર્યું. આ આખી પ્રક્રિયામાં પ્રથમ ભ્રૂણને વિકસિત કરવામાં આવ્યું, જેમાં ખૂબ જ ધ્યાનથી જોવામાં આવ્યું કે કેવાં પરિવર્તન થયાં છે. સામાન્ય રીતે ગર્ભમાં ભ્રૂણ ફરે છે તેની સૌ કોઈને જાણ હોય છે, પરંતુ કેમ ફરે છે તેની જાણકારી કોઈની પાસે નથી. ભવિષ્યમાં આ સંશોધન મેડિકલ સાયન્સ માટે મહત્ત્વનું પુરવાર થશે તેમાં કોઈ બેમત નથી.